Tsukasa Hōjō

Tsukasa Hōjō (北条 司, 5 de maio de 1959, Kitakyushu) é un mangaka xaponés

Estudou deseño técnico na Universidade Kyushu Sangyo, entrementres estaba estudando participou no Premio Tezuka de 1979 organizado pola revista Shōnen Jump quedando segundo coa historia スペース エンジェル (Anxo do espazo). En 1980 debutou como mangaka profesional coa banda deseñada "おれは男だ!" (Ore Wa Otoko Da!, Son un home!), publicado nun número especial de Shōnen Jump.

A súa primeira obra recoñecida foi "キャッツ♥アイ" (Kyattsu Ai, Ollo de gato) coñecida internacionalmente como Cat's Eye e que se publicou tamén na revista Shōnen Jump entre 1981 e 1985. Foi tamén a primeira obra de Hōjō en ser adaptada como serie anime, feito ocorrido en 1983.

Pero é "シティーハンタ" (Shitī Hantā) coñecida internacionalmente como City Hunter a obra que o fixo internacionalmente coñecido, serializada tamén na revista Shōnen Jump a partir de 1985 e que duraría ata 1991.

Categoría:Debuxantes de manga
Categoría:Personalidades da banda deseñada
Categoría:Nados na prefectura de Fukuoka
Categoría:Nados en 1959